นายกรัฐมนตรี กำชับที่ประชุมเร่งหาแนวทางแก้ไขปัญหาค่าฝุ่นละอองเกินมาตรฐาน พร้อมประชาสัมพันธ์ให้ประชาชนสวมใส่หน้ากากอนามัย
นายกรัฐมนตรี กำชับที่ประชุมเร่งหาแนวทางแก้ไขปัญหาค่าฝุ่นละอองเกินมาตรฐาน พร้อมประชาสัมพันธ์ให้ประชาชนสวมใส่หน้ากากอนามัยพลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เรียกหน่วยงานที่เกี่ยวข้องประชุมหารือการแก้ไขปัญหาค่าฝุ่นละอองเกินมาตรฐาน pm 2.5 มีนายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข พลเอก อนุพงษ์ เผ่าจินดา รัฐมนตรีว่าการกระทรวงมหาดไทย และนายศักดิ์สยาม ชิดชอบ รัฐมนตรีว่าการกระทรวงคมนาคม เข้าร่วมประชุมด้วยโดยในการประชุมนายกรัฐมนตรีได้ Video Conference พูดคุยหารือกับผู้ว่าราชการจังหวัด 16 จังหวัด ที่ได้รับผลกระทบจากฝุ่นละออง PM 2.5 นายกรัฐมนตรีกล่าวว่า ที่ผ่านมาประเทศไทยประสบปัญหาอุทกภัยในหลายจังหวัด ซึ่งสถานการณ์ดีขึ้น แต่ขณะนี้กำลังประสบปัญหาค่าฝุ่นละอองเกินมาตรฐาน ซึ่งหลายจังหวัดได้รับผลกระทบและมีการรายงานสถานการณ์เข้ามาอย่างต่อเนื่อง จึงอยากฟังข้อมูลจากทุกฝ่ายก่อนจะมีคำสั่งการใดๆ ออกมาอย่างเป็นทางการนางนฤมล ภิญโญสินวัฒน์ โฆษกประจำสำนักนายกรัฐมนตรี แถลงผลการประชุม ว่า ในที่ประชุมได้รับทราบรายงานสถานการณ์ปริมาณฝุ่นละออง PM2.5 ตรวจวัดได้ระหว่าง 40 - 78 ไมโครกรัมต่อลูกบาศก์เมตร เกินเกณฑ์มาตรฐาน 33 สถานี (ค่ามาตรฐานไม่เกิน 50 ไมโครกรัมต่อลูกบาศก์เมตร) และให้รัฐมนตรีที่เกี่ยวข้องรายงานแผนการดำเนินการเพื่อแก้ไขสถานการณ์ นอกจากนี้ นายกรัฐมนตรีได้สั่งการให้หน่วยงานที่เกี่ยวข้องประชาสัมพันธ์ให้ประชาชนสวมใส่หน้ากากอนามัย เพื่อป้องกัน พร้อมกำชับกระทรวงสาธารณสุข ให้แจกจ่ายหน้ากากอนามัยให้กับประชาชนอีกทางด้วย ขณะเดียวกัน ยังย้ำถึงมาตรการตรวจจับควันดำอย่างเข้มงวด หากพบการกระทำที่ผิดกฎหมายจะดำเนินการตามกฎหมายนายประลอง ดำรงค์ไทย อธิบดีกรมควบคุมมลพิษ กล่าวว่า สาเหตุที่ปริมาณค่าฝุ่นละอองที่สูงเกินมาตรฐาน มาจากความกดอากาศสูงหรือมวลอากาศเย็นมากดทับตั้งแต่ 24 กันยายนที่ผ่านมา ประกอบกับการเผาไหม้ที่ไม่สมบูรณ์ของยานพาหนะ ทำให้เกิดควันดำ ซึ่งถือเป็นร้อยละ 54 ของสาเหตุหลัก จนกระทั่งสูงสุดในเช้าวันนี้ แต่ยอมรับว่า เริ่มส่งผลกระทบต่อสุขภาพของประชาชนเล็กน้อย ทั้งนี้ ได้มีแผนมาตรการแก้ไขปัญหาปริมาณค่าฝุ่นละอองเกิดมาตรฐานแล้ว เตรียมนำเสนอเข้าสู่ที่ประชุมคณะรัฐมนตรี โดยระยะเร่งด่วน ในพื้นที่ที่มีค่าฝุ่นละอองเกินมาตรฐาน ตั้งแต่ 50 ไมโครกรัมขึ้นไป จะแก้ปัญหาเฉพาะหน้าเช่น ที่ผ่านมาผู้ว่าราชการกรุงเทพมหานคร ได้สั่งการปิดโรงเรียน พบว่า ค่าฝุ่นละอองลดลงอย่างเห็นได้ชัด จึงมั่นใจว่า ปัญหาเกิดจากยานพาหนะเป็นหลัก ซึ่งเป็นเรื่องที่ต้องหาแนวทางแก้ไขต่อไป นอกจากนี้ ยังมีแผนรับมือเกี่ยวกับการป้องกันก่อนเกิดและหลังเกิดปัญหา อย่างไรก็ตาม ขอประชาชนอย่างตื่นตระหนกและให้ติดตามสถานการณ์อย่างใกล้ชิด พร้อมทั้งยืนยัน การดำเนินการที่ผ่านมาในส่วนของรถขนส่งสาธารณะ ได้ปรับเปลี่ยนไปใช้ระบบแก๊สธรรมชาติ ส่วนจากอุตสาหกรรมโรงงาน พบว่า มีส่วนน้อยมาก เพราะได้มีการควบคุมการปล่อยควันเป็นอย่างดี